b'\n_START_ARTICLE_\nSiin P\xc3\xb5hjat\xc3\xa4he all\n_START_PARAGRAPH_\n"Siin P\xc3\xb5hjat\xc3\xa4he all" (soome keeles "T\xc3\xa4\xc3\xa4ll\xc3\xa4 Pohjant\xc3\xa4hden alla") on soome kirjaniku V\xc3\xa4in\xc3\xb6 Linna romaanitriloogia, mille kolm osa ilmusid aastatel 1959, 1960 ja 1962._NEWLINE_Triloogia j\xc3\xa4lgib \xc3\xbche Soome perekonna elu aastatel 1880\xe2\x80\x931950 ning kirjeldab mitmeid selle perioodi ajaloos\xc3\xbcndmusi ja ideaale._NEWLINE_1968. aastal valmis kahe esimese osa p\xc3\xb5hjal soome filmilavastaja Edvin Laine juhtimisel v\xc3\xa4ga populaarne film. 1970. aastal tegi Laine triloogia kolmanda osa p\xc3\xb5hjal filmi "Akseli ja Elina", kuid see ei saavutanud nii suurt menu kui esimene linateos.'